Diari Oficial de la Generalitat Valenciana


Sumari del DOGV 9292, del 07-03-2022 (2022/1490)

RESOLUCIÓ de 21 de febrer de 2022, de la directora general de l'Institut Valencià de Serveis Socials, per la qual es convoca l'ampliació de diverses categories de la borsa d'urgència.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9292

Data del DOGV
:   07-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1490


Data del document
:   21-02-2022

Organisme emissor
:   Institut Valencià de Serveis Socials

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 21 de febrer de 2022, de la directora general de l'Institut Valencià de Serveis Socials, per la qual es convoca l'ampliació de diverses categories de la borsa d'urgència. [2022/1490]  
Mitjançant la Resolució de 18 de desembre de 2018, del director general de l'Institut Valencià d'Atenció Social i Sanitària, es va convocar borsa d'urgència per a diverses categories (DOGV 8448, 20.12.2018).  
Pròxima a esgotar-se la borsa d'urgència de les categories de responsable de torn, terapeuta ocupacional, conductor/a-mecànic/a, ajudant de residència, monitor/a d'atenció social, zelador/a-guarda i auxiliar de cuina, prèvia proposta de la comissió de borses, es procedeix a obrir un període de presentació d'instàncies per a ampliar la borsa urgent de les categories esmentades, per a únicament la inscripció de nous candidats i candidates.  
Per tot això, en virtut de les competències que li atribueix el paràgraf 2.e de l'article 8 del Reglament d'organització i funcionament de l'Institut Valencià d'Acció Social (Decret 7/2013, de 4 de gener, del Consell, DOGV 6937, 07.01.2013) i, de conformitat amb la normativa vigent en matèria de cobertura temporal de llocs de treball, la directora general de l'entitat resol:  
  
Primer. Objecte  
Obrir un termini de presentació d'instàncies per a ampliar diverses categories de la borsa de caràcter urgent, convocada mitjançant la Resolució de 18 de desembre de 2018, del director general de l'Institut Valencià d'Atenció Social i Sanitària, per a únicament la inscripció de nous candidats i candidates.  
  
Segon. Categories de la borsa de caràcter urgent objecte d'ampliació  
  
Les categories de la borsa de caràcter urgent objecte d'ampliació són les que figuren a continuació: responsable de torn, terapeuta ocupacional, conductor/a mecànic/a, ajudant de residència, monitor/a d'atenció social, zelador/a-guarda i auxiliar de cuina.  
  
  
Tercer. Sol·licituds i termini de presentació  
Les persones interessades que desitgen inscriure's com a nous candidats i candidates en la borsa urgent de les categories que s'amplien (responsable de torn, terapeuta ocupacional, conductor/a-mecànic/a, ajudant de residència, monitor/a d'atenció social, zelador/a-guarda i auxiliar de cuina), formalitzaran la seua inscripció en la forma establida en la Resolució de 18 de desembre de 2018, del director general de l'Institut Valencià d'Atenció Social i Sanitària, per la qual es convoca borsa d'urgència per a diverses categories (DOGV 8448, 20.12.2018), amb l'única excepció que la presentació de la sol·licitud, una vegada emplenada la sol·licitud d'inscripció corresponent a través del website https://bolsaempleoivass.es, s'efectuarà en aquesta ocasió de la següent forma:  
Emplenada la sol·licitud d'inscripció a través del website  
 https://bolsaempleoivass.es, les persones interessades hauran de signar-la i presentar-la dins del termini d'inscripció. El registre i la presentació de la sol·licitud es farà de manera telemàtica a través del següent enllaç https://www.ivass.gva.es/registro\_bolsas.html, on els candidats i candidates adjuntaran el document escanejat en format pdf de la sol·licitud degudament signada (prèvia impressió de la sol·licitud i rúbrica manual).  
El termini d'inscripció de sol·licituds serà de cinc dies hàbils comptats a partir de l'endemà de la publicació de la present resolució.  
Els requisits de titulació necessaris per a accedir a les diferents categories objecte d'ampliació de la borsa de caràcter urgent són:  
- Responsable de torn: títol de Batxillerat o títol de tècnic tècnica superior o equivalent o títol d'Educació Secundària Obligatòria, més Certificat de Professionalitat SSCS0208 o títol de tècnic o tècnica de Cures Auxiliars d'Infermeria o títol de tècnic o tècnica d'Atenció a Persones en situació de Dependència o equivalents.  
- Terapeuta ocupacional: títol universitari de diplomatura en Teràpia Ocupacional o equivalent, o bé, títol universitari oficial de grau en Teràpia Ocupacional o equivalent.  
- Conductor/a-mecànic/a: títol d'Ensenyament Obligatori o títol de tècnic/a equivalent, així com permís de conduir específic per a conducció del vehicle i Certificat d'Aptitud Professional (CAP).  
- Ajudant de residència: certificat d'escolaritat o equivalent.  
- Monitor o monitora d'atenció social: títol de tècnic o tècnica superior en Integració Social o equivalent.  
- Zelador/a-guarda: títol d'Ensenyament Secundari Obligatori, més formació en matèria d'atenció sociosanitària a persones amb dependència o certificat de professionalitat d'atenció sociosanitària a persones dependents en institucions socials.  
- Auxiliar de cuina: certificat d'escolaritat o equivalent  
En la sol·licitud d'inscripció el candidat/a haurà de seleccionar de les àrees geogràfiques actives aquelles en les quals estiga interessat/ada. En l'annex adjunt a la present convocatòria es detallen les àrees geogràfiques actives per a cadascuna de les categories professionals de la borsa de caràcter urgent objecte d'ampliació.  
En el cas que un mateix candidat o candidata opte a la seua inclusió en l'ampliació de la borsa en més d'una categoria, haurà d'aportar una sol·licitud per cadascuna de les categories així com còpia de la documentació en totes i cadascuna de les sol·licituds.  
La presentació de la sol·licitud implica l'acceptació de les bases de la convocatòria.  
  
Quart. Admissió de sol·licitants, baremació de mèrits, selecció d'aspirants i règim de funcionament  
L'admissió de sol·licitants, baremació de mèrits, selecció de les persones aspirants i règim de funcionament, serà conforme al que s'estableix en la Resolució de 18 de desembre de 2018, del director general de l'Institut Valencià d'Atenció Social-Sanitària, per la qual es convoca bossa d'urgència per a diverses categories (DOGV 8448, 20.12.2018).  
  
El temps treballat es computarà fins al 31 d'octubre de 2018.  
Sense perjudici del que es disposa anteriorment, la comissió de seguiment podrà establir, de manera justificada, per raons d'urgència i necessitat, prioritzar l'examen de les sol·licituds atesa l'àrea geogràfica o la categoria professional.  
  
Cinqué. Recursos  
La present resolució posa fi a la via administrativa. Conformement als articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com als articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades poden interposar un recurs de reposició, amb caràcter potestatiu, davant l'òrgan que ha dictat aquesta resolució, en el termini d'un mes a comptar des de l'endemà de la seua publicació.  
Alternativament, si no s'interposa un recurs de reposició, pot interposar-se un recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.  
  
València, 21 de febrer de 2022.- La directora general de l'Institut Valencià de Serveis Socials: Noelia Martí Beltrán.  
  
  
ANNEX  
Àrees geogràfiques actives per categoria  
  
Categories Àrees geogràfiques actives  
Responsable de torn 4-5-1-4-37  
Terapeuta ocupacional 6-6-5-6-42  
Conductor/a mecànic/a 3-5  
Ajudant de residència 4-7-9-2-9-4-9-7  
Monitor o monitora d'atenció social 9-1-1-03  
Zelador o zeladora guarda 9  
Auxiliar de cuina 9  
  
Àrea 1: Castelló de la Plana, la Vall d'Uixó i Borriana (província de Castelló)  
Àrea 2: Benicarló (província de Castelló)  
Àrea 3: València, Burjassot, Rocafort, Aldaia (província de València)  
Àrea 4: Cheste, Manises (província de València)  
Àrea 5: Alzira, Cullera, Carlet (província de València)  
Àrea 6: Xàtiva (província de València)  
Àrea 7: Elx (província d'Alacant)  
Àrea 8: Paterna- CEE (província de València)  
Àrea 9: Albocàsser (província de Castelló)  
Àrea 10: Ontinyent (província de València)